jkorsvik/nowiki_second_scrape_merged huggingface dataset:
Sivilforsvarsmedaljen

Sivilforsvarsmedaljen er en norsk medalje, som tildeles for tjeneste i Sivilforsvaret, eller for fortjentsfull bistand til etaten. Medaljen ble innstiftet den 6. november 2003 og er administrert av Direktoratet for samfunnssikkerhet og beredskap. Den er en av flere etatsmedaljer i Sivilforsvaret og rangerer etter Sivilforsvarets hederskors og Sivilforsvarsmedaljen med laurbærgren, som er en selvstendig utmerkelse. Medaljen benyttes på Sivilforsvarets uniform og er også godkjent for bruk på norsk militær uniform. Statuttene ble sist revidert den 16. september 2020.


== Tildeling ==
Medaljen blir utdelt til ansatte i Sivilforsvaret som har gjort tjeneste i til sammen 25 år i sivilforsvarsetaten, eller som har 25 års akkumulert tjeneste som ansatt i offentlig nød- og beredskapsetat, hvorav minst de 5 siste år har vært i Sivilforsvaret. For hvert femte år over 25 blir båndet forsynt med en sølvfarget stjerne, opp til maksimalt tre.Sivilforsvarsmedaljen kan også tildeles norske og utenlandske personer i og utenfor Sivilforsvaret som har utvist særlig fortjenstfull innsats i, eller bistand til, Sivilforsvaret.


== Utførelse ==
Medaljen er rund, utført i oksidert sølvfarget metall og har Sivilforsvarets våpenmerke på advers. Sivilforsvarets emblem viser en løve som holder et skjold foran seg, det hele med en kongekrone over. På medaljens revers står teksten «SIVILFORSVARET – FOR TJENESTER». Båndet er sølvgrått og med en tynn, blå, vertikal stripe på midten. Det kan være utstyrt med stjerner.


== Se også ==
Sivilforsvarets medalje for internasjonal tjeneste
Sivilforsvarsmedaljen med laurbærgren
Sivilforsvarets hederskors
Liste over norske dekorasjoner


== Litteratur ==
Heder og ære. Nasjonale og internasjonale dekorasjoner brukt i Norge, bilag til Forsvarets Forum, nr. 5, 2012, Oslo: Forsvarets Forum/Forsvarets Veterantjeneste, 2012
Oversikt over norske sivile og militære utmerkelser, i f-xtra, nr. 1, 2009, bilag til Forsvarets Forum, nr. 11, 2009
Sivilforsvarets medalje for internasjonal tjeneste

Sivilforsvarets medalje for internasjonal innsats (tidligere «internasjonal tjeneste») er en norsk medalje som tildeles personell i Sivilforsvaret for deltagelse i internasjonal innsats. Medaljen ble innstiftet i 6. november 2003 og blir administrert av Direktoratet for samfunnssikkerhet og beredskap. Statuttene ble sist endret 16. september 2020. Det er den lavest rangerte medaljen av Sivilforsvarets fire medaljer. Medaljen benyttes på Sivilforsvarets uniform og er også godkjent for bruk på norsk militær uniform.


== Tildeling ==
Sivilforsvarets medalje for internasjonal innsats tildeles personer som har deltatt i internasjonal innsats for Sivilforsvaret, besluttet av norske myndigheter. Deltakelsen skal være av minimum fire ukers varighet.Sivilforsvarets medalje for internasjonal innsats kan også tildeles utenlandsk sivilforsvarspersonell og sivile som på en fortjenstfull måte har ytt bistand til norsk sivilforsvarspersonell i internasjonal innsats.For hver femte måneds akkumulert internasjonal tjeneste bæres en sølvfarget stjerne på medaljebåndet, opp til maksimalt tre. Ved 60 måneders tjeneste bæres medaljen med laurbærgren.Utenlandstjeneste i Norwegian Support Team (NST), Norwegian UNDAC Support (NUS) og Norwegian Emergency Medical Team (NOR EMT) regnes i denne forbindelse som å ha deltatt i internasjonal innsats for Sivilforsvaret, selv om innsatsen ikke foregår i Sivilforsvarets uniform eller under det internasjonale beskyttelsesmerket for sivilforsvar (blå oppadpekende trekant på oransje bakgrunn).


== Utførelse ==
Medaljen er rund, i sølvfarget metall og har på advers en stilisert jordklode besatt med trekanter og med Sivilforsvarets emblem på høyre side. På reversen står inskripsjonen «SIVILFORSVARET – FOR INTERNASJONAL INNSATS». Medaljebåndet er sølvgrått og med en tynn, blå, vertikal stripe langs hver side. Det kan utstyres med stjerner eller laurbærgren. 


== Se også ==
Sivilforsvarsmedaljen
Sivilforsvarsmedaljen med laurbærgren
Sivilforsvarets hederskors
Liste over norske dekorasjoner


== Eksterne lenker ==
Oversikt over norske sivile og militære utmerkelser Arkivert 24. juli 2011 hos Wayback Machine. i f-xtra, nr. 1, 2009, bilag til Forsvarets Forum, nr. 11, 2009
Fylkesvei 858

Fylkesvei 858 (Fv858) går mellom Eidkjosen i Tromsø og Tømmerelv i Balsfjord. Veiens lengde er 82,9 km.
Veien går nordover på vestsiden av Balsfjorden forbi Storsteinnes til Nyvik, deretter vestover langs Nordfjorden til Mestervik, deretter over til Balsfjorden igjen og videre nordover langs vestsiden til Ballsnes der den går i undersjøisk tunnel (Ryatunnelen) under Straumsfjorden til Larseng på Kvaløya. Fra Larseng går veien videre på østsiden av Kvaløya til Eidkjosen.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Ryatunnelen ble åpnet 29. september 2011 og erstattet fergeforbindelsen mellom Larseng og Vikran.


== Kommuner og knutepunkter ==


=== Troms og Finnmark fylke ===

TromsøStraumsvegen 

Uten navn 

Kobbevågvegen 

Balsfjord
Balsfjordveien 

Malangsveien 

Grønåsveien 

Strandveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv858
(no) Statens vegvesen – trafikkmeldinger
Norsk Militært Tidsskrifts medalje for besvarelse av prisoppgave

Norsk Militært Tidsskrifts medalje for besvarelse av prisoppgave ble stiftet av Kristiania militære samfund 20. juli 1860 til fremme av militær vitenskap.
Det skulle hvert år settes opp fire oppgaver, men dette er nå endret slik at priskomitéen enten kan velge et tema eller legge opp til frie besvarelser. Besvarelsene skal ha militærfaglig eller sikkerhetspolitisk tema av historisk eller samtidig karakter. De godkjente svarene skal belønnes med en medalje i gull, sølv eller bronse etter kvaliteten på svaret. Opprinnelig var det også en pengepremie knyttet til prisen, men denne gikk ut i 1878. Den er nå innført igjen i form av et stipend der beløpet varierer etter medaljens valør. Besvarelser som premieres trykkes i Norsk Militært Tidsskrift eller offentliggjøres på annen måte.
Medaljen deles ut på samfunnets stiftelsesdag,1. mars. Den er godkjent til bruk på norsk militær uniform, der den rangerer som den fremste i «Gruppe 4: Andre norske utmerkelser».På adversen har medaljen en fremstilling av Pallas Athene, med sverd i den ene hånden og en bokrull i den andre, sammen med en løve og en ugle. Løven er kronet og har en øks, en referanse til Norges riksvåpen. På reversen er det en eike- og laurbærkrans med ordene «MILITAIRE TIDSSKRIFTS PRISMEDAILLE» over tre linjer innenfor. Mottakerens navn og årstallet for tildelingen er gravert inn på randen. Medaljen skal bæres i et blått bånd med røde og hvite kantstriper. Fargene er de samme som i Norges flagg.
Medaljen er utført av G. Loos og ble opprinnelig produsert i Berlin.


== Se også ==
Liste over norske dekorasjoner


== Referanser ==


== Litteratur ==
Heder og ære. Nasjonale og internasjonale dekorasjoner brukt i Norge, bilag til Forsvarets Forum, nr. 5, 2012, Oslo: Forsvarets Forum/Forsvarets Veterantjeneste, 2012
Oversikt over norske sivile og militære utmerkelser i f-xtra, nr. 1, 2009, bilag til Forsvarets Forum, nr. 11, 2009


== Eksterne lenker ==
Årlig prisoppgave for Norsk Militært Tidsskrift, omtale og statutter fra Norsk Militært Tidsskrift
Norsk Militært  Tidsskrifts prismedalje, oversikt over mottakere
Norges Lotteforbunds hederstegn

Norges Lotteforbunds hederstegn er en utmerkelse som tildeles av Norges Lotteforbund (NLF). Den ble innstiftet i 1990. Hederstegnet deles ut til norske militære eller sivile personer som har lagt ned et særlig viktig arbeid for til fremme av NLFs formål.


== Utforming ==
Hederstegnet er utformet som en medalje til å bære i bånd. Medaljen er rundt 30 mm i diameter og har på avers NLFs merke, en skive med fargene fra Norges flagg, omgitt av en eikekrans i gullfarget metall. Nederst på kransen står bokstavene «NLF». Reversen er uten motiv.Medaljen er opphengt i et lilla medaljebånd med to gule striper.


== Tildeling ==
Alle medlemmer i organisasjonen kan foreslå personer til hederstegnet. Forslag behandles av en særskilt komité. Både sivile og militære kan tildeles utmerkelsen, men bare norske statsborgere. Tildeling skjer etter enstemmig vedtak av organisasjonens landsstyre.


== Bæring på uniform ==
Medaljen er godkjent for bæring på norsk militær uniform, og ligger i gruppe 4: Andre norske dekorasjoner. Gruppen omfatter utmerkelser tildelt av private norske organisasjoner, så vel som utmerkelser innstiftet av Forsvaret, men uten kongelig godkjennelse. Medaljen rangerer som nr. 17 i denne gruppen og ligger i mellom Tysklandsbrigadens veteranmedalje og FNs fredsprismedalje 1988.


== Referanser ==
PLANELM-medaljen

PLANELM-medaljen er en dansk militær medalje.
Den blir delt ut til personell som er tilknyttet Planning element-staben i SHIRBRIG (Multinational United Nations Standby Forces High Readiness Brigade) i Danmark.
Medaljen har på advers teksten «SHIRBRIG PLANELM» rundt FN-flagget, og er nummerert på revers. Den har et medaljebånd i fargene blått, rødt, hvitt, rødt, blått. Medaljen kommer i sett med miniatyr og båndstripe.


== Referanser ==
Det militære skarpskyttermerke

Det militære skarpskyttermerke er et dyktighetsmerke for skyting med personlig våpen (gevær, maskingevær, pistol eller maskinpistol). Skyttermerket ble stiftet i 1861 som en «Skydepremie». Merket har som formål å stimulere skyteinteressa blant militære og sivile skyttere, og gjennom årlige skyteprøver å holde skyteferdighetene oppe hos befal og mannskap i de stående styrkene, Heimevernet og mobiliseringsstyrkene. Merket er to korslagte gevær over en bundet laurbærkrans med et rødt felt innenfor kransen. I toppen er riksvåpenet. Merket finnes i valørene gull, sølv og bronse i tillegg til en medalje i gull. Medaljen har samme utforming som merket, men er større og henger i et rødt og gult bånd. Det er spesifikke krav til alle valørene både når det gjelder ferdigheter og antall år en må gjennomføre prøver for å kvalifisere seg.
Når man skal skyte for skarpskyttermerket er det 10 skudd som man skal skyte. Det er seks skudd liggende med nedsprang, med to magasinbytte med støtte og fire individuelle skudd knestånde med bukk. Tidskravet til liggende skyting er 50 sekunder og 10 sekunder per skudd knestående.
Krav til poeng ved de ulike merkene:

Bronse: 70 poeng
Sølv: 80 poeng
Gull: Sølvmerke 5 år på rad
		


== Se også ==
Liste over dekorasjoner godkjent til bruk på norsk militær uniform
KNBLO-medaljen

KNBLO-medaljen (også kalt Nijmegenmedaljen) er en medalje for deltakelse i den fire dager lange Nijmegenmarsjen i byen Nijmegen i Nederland. Dette er det eneste utenlandske ferdighetsmerket som er godkjent for bruk på norsk uniform. Dette er også det eneste av ferdighetsmerkene der en får en medalje ved første gangs deltakelse. Den første marsjen ble holdt i 1909. Den blir arrangert årlig av De Koninklijke Nederlandse Bond voor Lichamelijke Opvoeding (KNBLO) (Det kongelige nederlandske forbundet for fysisk oppfostring). Daglig marsjlengde er mellom 30 og 50 kilometer, alt etter deltakerens alder og kjønn. 


== Statutter ==

Hvert år en deltaker fullfører marsjen blir markert med enten et spesielt kors, eller et nummer som festes på båndet. Det blir gitt et kors i bronse for første marsjen. En krone blir lagt til over korset for andre fullførte marsj. Samme praksis følger for femte og sjette i sølv, og tiende og ellevte i gull. Videre festes det tall på båndet for å vise antall fullførte marsjer. Siden 1977 er det innført nye medaljer som tildeles etter 40, 50, 60 og 70 fullførte marsjer.Kun ett kors, det siste tildelt, skal bæres, og kun det siste nummeret på båndet skal bæres.


== Antall mottakere ==
Marsjen er blitt fullført 1.694.823 ganger av rundt 646.900 deltakere mellom 1909 og 2019. Derfor har rundt 646.900  førstegangsmedaljer blitt utdelt. Rundt 1,048,000 høyere medaljer har blitt tildelt dem som har gått flere ganger.


== Se også ==
Liste over dekorasjoner godkjent til bruk på norsk militær uniform


== Referanser ==


== Eksterne lenker ==
(en) Kruis voor betoonde marsvaardigheid – kategori av bilder, video eller lyd på Commons

Den norske Nijmegendelegasjonen
Arrangørens engelskspråklige side
Nijmegenmarsjen medaljen (engelsk)
Brescia

Brescia er en by i regionen Lombardia i det nordlige Italia med en befolkning på 193 599 (2013). Den er hovedstaden i provinsen Brescia (900 000 innbyggere, en av Italias største), og er Lombardias største by, etter Milano.
Byen het Brixia i antikken, og har eksistert før Romerrikets tid. Meget er bevart i byen fra romertiden og middelalderen. Brescia ligger midt i det tredje største italienske industriområdet, og har også en velutviklet finansnæring og turistnæring, takket være nærheten til turistmål som Gardasjøen, Iseosjøen og Alpene.


== Befolkningsutvikling ==


== Kjente innbyggere ==
Paul VI
Andrea Pirlo
Daniele Bonera
Arnold av Brescia


== Referanser ==


== Eksterne lenker ==
Offisielt nettsted 
(en) Brescia – kategori av bilder, video eller lyd på Commons 
(en) Brescia – galleri av bilder, video eller lyd på Commons
Perugia

Perugia er hovedstad i regionen Umbria i Italia og har om lag 158 000 innbyggere. 
Perugia ble opprinnelig grunnlagt av etruskerne på en markant høyde (493 moh.), det antikke navnet var Perusia. Den hørte til de tolv mektigste etruskiske byene og til De tolv byers forbund. 
Maleren Perugino er født nær denne byen.


== Referanser ==


== Eksterne lenker ==
Offisielt nettsted 
(en) Perugia – kategori av bilder, video eller lyd på Commons 
(en) Perugia – galleri av bilder, video eller lyd på Commons 
Perugia OnLine (italiensk/engelsk/fransk/spansk/tysk)
Perugia og Umbria
Università per Stranieri / Universitet for utlendinger (italiensk/engelsk/fransk)
De tolv staters forbund

De tolv staters forbund var en sammenslutning av etruskiske bystater. Dette forbundet omfratte de følgende bystater: 

Arretium (Arezzo)
Caere (Cerveteri)
Clusium (Chiusi)
Cortona
Perusia (Perugia)
Rusellae (Roselle)
Turchuna, Tarquinii (Tarquinia)
Veii, Veji
Vetulonia
Volaterrae (Volterra)
Volsinii veteres ved Orvieto
VulciEtter Vejis ødeleggelse tilkom Populonia i forbundet.

Lignende etruskiske byforbund fantes også i deres bosetningsområder på Posletten og i Campania.
Viktige etruskiske byer på Posletten:

Felsina (Bologna)
Ariminum (Rimini)
Mantua (Mantova)
Mutina (Modena)
Parma
Placentia (Piacenza)
RavennaViktige etruskiske byer i Campania:

Capua
Acerrae (Acerra)
Nola
Herculaneum
Pompeji
Sorrentum (Sorrento)
Tahoesjøen

Tahoesjøen (engelsk: Lake Tahoe, washoe: Dáʔaw) er en ferskvannsinnsjø i Sierra Nevada-fjellkjeden i de amerikanske delstatene California og Nevada. Omkring to tredeler av innsjøen ligger i California. Tahoesjøen er den største alpine innsjøen i Nord-Amerika, samt den nest dypeste i USA etter Crater Lake. Sjøen ligger 1897 moh. og dekker et område på 495 km². Sjøen er 501 meter på det dypeste.


== Historie ==
Før 1860-tallet var området bebodd av indianerstammen washoe. Under streiken til sølvgruvearbeiderne i Virginia City i Nevada ble tusenvis av trær felt rundt innsjøen for å brukes til bjelker i gruvene.
I dag er innsjøen og området rundt turistattraksjoner med restauranter, skibakker og kasinoer.


== Referanser ==


== Eksterne lenker ==
Lake Tahoe – travel solutions
Liste over stortingsrepresentanter 1985–1989

Liste over stortingsrepresentanter 1985–1989 omfatter alle som ble valgt til stortingsrepresentanter for perioden 1985 til 1989, og deres fast møtende vararepresentanter.Stortingsvalget 1985 endte med at de 157 representantplassene ble fordelt med 71 til Arbeiderpartiet (Ap), 50 til Høyre, 16 til Kristelig Folkeparti (KrF), 12 til Senterpartiet (Sp), 6 til Sosialistisk Venstreparti (SV) og 2 til Fremskrittspartiet (Frp).

Etter valget fortsatte Kåre Willochs regjering (H, Sp, KrF). Den ble avløst av Gro Harlem Brundtlands andre regjering (Ap) 9. mai 1986. Jo Benkow var stortingspresident i denne perioden.


== Aust-Agder ==


== Vest-Agder ==


== Akershus ==


== Buskerud ==


== Finnmark ==


== Hedmark ==


== Hordaland ==


== Møre og Romsdal ==


== Nordland ==


== Oppland ==


== Oslo ==


== Rogaland ==


== Sogn og Fjordane ==


== Telemark ==


== Troms ==


== Nord-Trøndelag ==


== Sør-Trøndelag ==


== Vestfold ==


== Østfold ==


== Referanser ==
Paolo Francesco Antamori

Paolo Francesco Antamori (født 14. november 1712 i Roma i Italia, død 4. desember 1795 i Orvieto) var en av den katolske kirkes kardinaler. Han var tilknyttet den romerske kurie, og ble deretter biskop av Orvieto.
Han ble kreert til kardinal i 11. desember 1780 av pave Pius VI.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Henry Benedict Mary Clement Stuart of York (1725-1807) *1758
Kardinal Paolo Francesco Antamori (1712-1795) *1781


== Referanser ==


== Eksterne lenker ==
The Cardinals of the Holy Roman Church
Bureau of the Census

Bureau of the Census (norsk Folketellingsbyrået) er et byrå innen Handelsdepartementet i USA som har til oppgave å holde en folketelling hvert tiende år ifølge grunnloven. Fordelingen og antallet av representanter i Representantenes hus er basert på tallene fra byrået. Byrået samler også inn statistikk og informasjon om land, folk og økonomi.


== Referanser ==


== Eksterne lenker ==
(en) Offisielt nettsted 
(en) Offisiell blogg 
(en) Mate-URL 
(en) United States Census Bureau – kategori av bilder, video eller lyd på Commons
Franziskus Herzan von Harras

Franziskus von Paula Herzan von Herras  (født 5. april 1755 i Prag i Böhmen, død 1. juni 1804 i Wien i Østerrike) var en av den katolske kirkes kardinaler.Navnet gjengis tidvis også som Herczan von Harras, Hertzan von Harras, eller (Frantisek de Paula) Hrzán z Harasova.Han var tilknyttet den romerske kurie, og ble deretter biskop av Orvieto. Han ble kreert til kardinal i 12. juli 1779 av pave Pius VI, med San Girolamo degli Schiavoni som tittelkirke, deretter Santi Nereo e Achilleo. Til sist vekslet han til Santa Croce in Gerusalemme.
Han deltok ved konklavet 1799-1800, og nedla da den østerrikske keisers veto mot kardinalene Carlo Bellosomi og Giacinto Sigismondo Gerdil.
Han ble utnevnt til biskop av Szombathély i Ungarn den 12. mai 1800 og bispeviet seks dager etter av pave Pius VII.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) 1743
Kardinal Francesco Saverio de Zelada (1717-1801) *1782
Pave Pius VII (1742-1823) *1782
Kardinal František de Paula Hrzán z Harasova (1735-1804) 1800


== Referanser ==


== Eksterne lenker ==
(en) Franziskus Herzan von Harras – kategori av bilder, video eller lyd på Commons 
Biografi på The Cardinals of the Holy Roman Church
Francisco Javier Delgado Venegas

Francisco Javier Delgado Venegas (født 18. desember 1714 i Villanueva del Ariscal i Spania, død 10. desember 1781 i Madrid) var en av den katolske kirkes kardinaler. Han var biskop av Kanariøyene, deretter av Sigüenza og så av erkebispedømmet Sevilla. Deretter, i 1778,  ble han patriark av Vest-India samtidig som han beholdt embedet i Sevilla.
Han ble kreert til kardinal i 1. juni 1778 av pave Pius VI.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Biskop Martín Barcia Carrascal (1702-1771) *1743
Kardinal Francisco Javier Delgado Venegas (1714-1781) *1761


== Referanser ==


== Eksterne lenker ==
Biografi på The Cardinals of the Holy Roman Church
Dominique de La Rochefoucauld

Dominique de La Rochefoucauld (født 26. september 1712 på slottet Saint-Elpise, St. Chély d'Apcher, i Frankrike, død 23. september 1800 i Münster i Tyskland) var en av den katolske kirkes kardinaler. Han var erkebiskop av Albi, deretter av Rouen.
Han ble kreert til kardinal i 1. juni 1778 av pave Pius VI.
Han forlot Frankrike i september 1792 og dro først til Maastricht, deretter til Brussel og til sist til Münster, der han døde.
Han deltok ikke på konklavet 1799-1800.
Han tilhørte en fattig gren av sin slekt, og var i familie med kardinal Frédéric-Jérôme de La Rochefoucauld de Roye (kreert 1747).


== Episkopalgenealogi ==
Hans episkopalgenealogi er:

Erkebiskop Filippo Archinto (1500-1558)
Pave Pius IV (1499-1565) *bispeviet 1546
Kardinal Giovanni Antonio Serbelloni (1519-1591) *1557
Kardinal Carlo Borromeo (1538-1584) *1563
Kardinal Gabriele Paleotti (1522-1597)
Kardinal Ludovico de Torres (II) (1552-1609) *1588
Kardinal Guido Bentivoglio d'Aragona (1579-1644 *1607
Erkebiskop Claude de Rebé (1587-1659) *1622
Erkebiskop Pierre de Marca (1594-1662) *1648
Erkebiskop Jean de Montpezat de Carbon (1605-1685) *1658
Biskop François Bouthillier de Chavigny (1642-1731) *1679
Biskop Gabriel-Florent de Choiseul-Beaupré (1685-1767) *1718
Kardinal Dominique de La Rochefoucauld (1712-1800) *1747


== Referanser ==


== Eksterne lenker ==
Biografi på The Cardinals of the Holy Roman Church
Johann Heinrich von Frankenberg

Johann Heinrich von Frankenberg  (født 18. september 1726 i Gross-Glogau i det da østerrikske Schlesien, død 11. juni 1804 i Breda i Nederland) var en av Den katolske kirkes kardinaler. Han var erkebiskop av Mechelen og Belgias primas 1759–1801.
Han ble kreert til kardinal i 1. juni 1778 av pave Pius VI.
På aktiv og kraftfull måte forsvarte han kirkens rettigheter overfor den såkalte josefinismen, det kirkepolitiske system som keiser Joseph II av Østerrike utviklet og som gav staten full råderett i kirkelige anliggender.
Da Frankrike okkuperte Belgia nektet han å avlegge den lydighetsed som kleresiet var pålagt, og ble dermed sendt i eksil til Emmerich i Preussen i 1797.
Han deltok ikke på konklavet 1799-1800.
Han ble i 1801 tvunget av prøysserne til å forlate Emmerich, og dro da til fyrstedømmet Borken ved Münster. Men da det ble avskaffet dro han til Breda, der han døde.
Han ble hedret med ordren S. Stefanus av keiserinnen.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Kardinal Flavio Chigi den eldre (1631-1693) *1686
Kardinal Giovanni Antonio Guadagni, O.C.D. (1674-1759) *1724
Kardinal Christoph Bartholomäus Anton Migazzi von Waal und Sonnenthurn (1714-1803) *1751
Kardinal Johann Heinrich von Frankenberg'


== Referanser ==


== Eksterne lenker ==
Biografi på The Cardinals of the Holy Roman Church